BGRIM ดีดแรงเฉียด 9% หลังซื้อโรงไฟฟ้า 123MW ดันกำลังผลิตเพิ่ม โบรกฯอัพเป้า 53.50 บ.
BGRIM ดีดแรงเฉียด 9% หลังซื้อโรงไฟฟ้า 123MW ดันกำลังผลิตเพิ่ม โบรกฯอัพเป้า 53.50 บ. ล่าสุดอยู่ที่ 37 บ. บวก 3 บ. หรือ 8.82% มูลค่าซื้อขาย 296.43 ลบ.
BGRIM ดีดแรงเฉียด 9% หลังซื้อโรงไฟฟ้า 123MW ดันกำลังผลิตเพิ่ม โบรกฯอัพเป้า 53.50 บ. ล่าสุดอยู่ที่ 37 บ. บวก 3 บ. หรือ 8.82% มูลค่าซื้อขาย 296.43 ลบ.
18 มี.ค. 2563

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ล่าสุด ณ เวลา 10.39 น. อยู่ที่ 37 บาท บวก 3 บาท หรือ 8.82% สูงสุดที่ 37.25 บาท ต่ำสุดที่ 35.25 บาท ด้วยมูลค่าซื้อขาย 296.43 ล้านบาท

โดย บล.กสิกรไทย ระบุในบทวิเคราะห์ แนะนำ “ซื้อ” BGRIM และเพิ่มราคาเป้าหมายขึ้นเป็น 53.50 บาท จากเดิม 52.25 บาท เพื่อสะท้อนการขยายโรงไฟฟ้าประเภท SPP โดยบริษัทอนุมัติการซื้อหุ้น 70% ในโรงไฟฟ้าอ่างทอง โรงไฟฟ้าพลังงานก๊าซขนาด 123 MW ในจังหวัดอ่างทอง ซึ่งการซื้อหุ้นจะช่วยหนุนกำลังการผลิตในปี 2563 ขึ้น 5% เป็น 1,989 MW ดังนั้น จึงปรับเพิ่มประมาณการกำไรสุทธิปี 2563-65 ขึ้น 3%/4%/3% ตามลำดับ